钦定古今图书集成/理学汇编/文学典/第192卷 > 徐泰诗谈 > 《明诗》〈自洪武讫弘治〉
## 钦定古今图书集成/理学汇编/文学典/第192卷 > 徐泰诗谈 > 《明诗》〈自洪武讫弘治〉

青田刘伯温，《钧天广乐》，声容不凡。开国宗工，不在兹
乎。独元季之作，词多感慨。

姑苏高启，岱峰雄秀，瀚海浑涵，海内诗宗，岂惟吴下
杨基，天机云锦，自然美丽，独时出纤巧，不及高之冲
雅。浔阳张羽，吴兴徐贲亚矣，《四杰叙》称，以其才乎？
姑苏张仲简，“翠釜驼峰，瑶觞法酝”，时可对垒者，杜彦
正、金德儒乎？国初之诗，莫盛吴下，但未尽脱元格。至
王行、王汝玉辈，渐入清雅，然不及高、杨耳。

《古田张以宁》，“高雅俊逸，超绝畦畛。翠屏千仞，可望不
可跻。”

庐陵张昱，雄俊去元未远，照乘之珠，见者目眩。
句容孙炎，词气豪迈，类其为人。“渥洼神驹，一蹴千里。
金谿危素，入我国朝。老矣！”盖元季之虎也。临江梁寅、
盱江黄肃，俱一时老将，嗣后有徐霖。

金华胡翰雄壮，苏伯衡“丰腴太牢之味”，与藜藿自别。
宋景濂王子充诗亦纯雅，以文名。

吉安刘崧工诗，自奔窜岩谷中来，冬岭之松，老而愈
秀。时同省刘姓者数人，如彦昺、丞直辈，雄俊相似。
长沙刘三吾，诗不多见，“天闲老骥”，骨相自别。

临川甘瑾工于律，矛戟森然，望之可畏。临川揭孟同、
上饶张孟循、金陵夏允中、德兴程邦民，格调相似。
新安詹同，赤色精金，与𨱎鉐自别。东山赵汸根于笔
削，尤称雅则。

山阴钱宰，《霜晓鲸音》，自然洪亮。后马贯、王谊、王怿、毛
铉、张灿，嗣后高廪俱清健。

《山阴唐肃谢肃》“骅骝骕骦，并驰艺苑。唐有子之淳，克
继其躅。”

会稽刘涣，涣子绩，绩子师卲，金章紫绶，祖孙相传，“三
世名家。”

嘉禾鲍恂，大雅君子；贝琼，豪迈之士，陈秀民、陈缉、周
致尧、贝翱，俱吾乡先哲。不及二子，亦称名家。

吴兴王蒙，诗画两绝不忝。文敏外孙沈梦麟亦清雅。
锡山张筹，刚劲之气，未能全融，而金石锵然，足洗俗
乐之耳。时周子羽、钱子正、子义浦长源，嗣是王达善、
王孟端、杨叔玑、秦廷韶、秦景美，近则卲国贤、浦文玉。
筹时武进谢应芳，江阴王逢孙大雅，俱名家。大雅后
卞荣亦秀逸。

维扬汪广洋《瑶台月明》，凤笙独奏，京口滕毅、巢县郭
奎、全椒乐韶，俱清雅。后京口杨一清、海陵储巏、
云间袁凯师法少陵，格调高雅。奚止白燕、九峰、“三泖
之秀，二陆卓矣。嘘其烬者，其海叟乎。”时吴子愚、陈文
东俱雅健，惟顾谨中醇雅，后则夏正夫、曹泰。惟张弼
清俊。弼明珠数颗，举世宝之。

岭南孙仲衍、王彦举、黄庸之、赵伯贞、李仲修，时称“五
杰。”惟仲衍清圆流丽，明珠走盘，不能自定。彦举雄俊
丰丽，殆敌手也。德庆李文彬，亦时勍敌。后琼山丘濬，
词虽丰腴，警秀则少矣。

济南张绅，时有吴漳，不知何许人，各仅得其一二，词
格清健，管见一斑，知其为豹矣。

闽南林鸿师法盛唐，善临《晋帖》，殆逼真矣，惜惟得其
貌耳。时若危德华，名亚子羽，格调秀俊。唐泰、高棅、周
元、王恭，俱清雅。又任道，不知何许人，亦秀俊。

“《海昌》，《胡虚豪迈》。”一鹗横秋，百鸟戢翼。

钱塘钱惟善，锺湖山之秀而发于诗，故多秀句。瞿宗
吉“组织工丽，其温飞卿之流乎？但新声与雅乐恐难
并奏也。”后王希范清雅，惜气不足耳。嗣后吴吉甫醇
雅，姚绶亦清逸。

黄岩许廷慎，《天台》《雁荡》，雄据东南，“小杜”之称，岂容多
让。宁海方希直，文章大家，诗亦豪壮，非所长也。若黄
岩方行、宁海许继，皆铁中铮铮者。前天台王泽，天厨
之珍，自然适口；后谢铎刚毅英华，焉用藻饰？

吉水解缙，独驾青鸾，翱翔八极，使谪仙遇之，当悬榻
以待。金川练子宁，玉屑无多，为世所宝。

庐陵杨士奇，格律清纯，实开西涯之派，文则弱矣。
闽南王偁，凌驾汉唐，见推解子。东南天柱，焉用洪达？
吉安曾棨，天马行空，不可控御。同郡作者，莫之与敌。
四明张楷和《唐音》，所谓“服尧之服，斯尧已矣”，惜其自
作，殊不快意。馀姚杨时秀亦和《唐音》，煞有风致。国初
有桂彦良清雅，后张琦高古。

临川聂大年俊逸，“《九转丹》成，毛骨尽蜕。”

姑苏刘溥及刘钦谟、沈愚、张淮，嘉禾周鼎及李孟昭、
姚纶、陈昌、陈颢、李孟璿、季衡，吴兴丘吉及唐庠、唐广、
张子静，海昌、苏平、苏正，皆一时名家也。吴下诗自正
统、天顺以来，调极清和。独刘草窗之豪迈，周桐村之
雅健，丘大祐之雄俊，思致深远，视诸家为优。桐村后
吕㦂雅有思致。我朝作者，莫盛东南，姑苏为最，云间、
“晋陵、嘉湖其次。”虽曰“地灵”，亦气运使然乎？

海盐张靖之宁，高雅清俊，得唐调；番阳童轩清雅，漷
县岳正雄俊，皆出其下姑苏沈周，出入宋、元，成一机轴。孙登独啸，和者稀矣。
“吴宽秾郁，《史鉴》清淳。”

长沙李东阳《大韶》一奏，俗乐俱废。中兴宗匠，邈焉寡
俦。独《拟古乐府》，乃杨铁崖之《史断》。此体出而《古乐府》
之意微矣。

太仓张泰、孙吴之兵，奇正叠出，人莫撄其锋；陆𬬩九
霄之禽，翩然高举，莫测其意向。

海南陈献章，根据理学，格调高古，当别具一目观之。
江浦庄昹，同调海南江北，双峰并秀。

莆田林俊，雄健之词，困而不挠；刚大之气，至老不衰。
关中李梦阳，崧高之秀，上薄青冥。龙门之派，一泻千
里。独其论“黄、陈不香色”，而时不免自犯其言。

信阳何景明，上追汉、魏，下薄初唐，大匠挥斤，群工敛
手，惜其立论甚高，亦未能超出蹊径。时惟姑苏徐祯
卿媲美，若王廷相、许宗鲁、石珤之古，边贡、郑善夫、孟
洋之醇，孙一元之逸，林𬬩之奇，王宠之充蔚，皆一时
之选。独惜郑师杜宛然一生愁也，殊乏懽悰耳。若薛
蕙、马骥、杨慎之俊丽，晋康乐、唐四杰，殆不是过云。我
“朝诗莫盛国初莫衰宣、正间至弘治，西涯倡之，空同、
大复继之。自是作者森起。虽格调不同，于今为烈。”